Stadion Op der Grenz

De Stadion Op der Grenz (Stade de la Frontière) ass e Foussballstadion an der Hiehl, am Quartier Grenz zu Esch-Uelzecht. E läit an der Rue Renaudin an huet ronn 5.400 Plazen, dovun 1.200 Sëtzplazen.Presentatioun vum Stadion op der Websäit vun der Jeunesse Esch

Et ass den Heemstadion vun der Jeunesse Esch, a gëtt dofir och dacks einfach Jeunesse-Terrain genannt.

 Baugeschicht 

Nodeems d'Jeunesse vun 1907 bis 1920 op verschiddene Plazen zu Esch gespillt huet (um Kazebierg, zu Lalleng, …), krut se 1920 hiren eegene feste Stadion op der Grenz.Georges Buchler et al., Esch/Alzette - Geschichte und Architektur Stadtführer, Mersch, Capybarabooks, 2021, S. 172-173.

An den 1930er Jore gouf d'hëlze Palissad mat enger Zillemauer ersat, d'Gradine goufe vergréissert, an an der Renaudinstroosss gouf e Portal am Stil vum Modernismusopgeriicht, dat vum Christian Scholl entworf gi war; et gouf 1970 nees ofgerappt.

1937 krut de Stadion Op der Grenz, als éischten am Land, eng „Flutliicht-Anlag“"Un témoin de modernisme." In: Den Escher 30 (2016), S.14-15..

1970 gouf de Stadion nei gebaut an den 2. August mat engem Match géint Ipsich Town ageweit. Pläng aus den 1990er fir de Stadion grondleeënd z'erneiere goufen net realiséiert.Georges Buchler et al., Esch/Alzette - Geschichte und Architektur Stadtführer, Mersch, Capybarabooks, 2021, S. 176. 

Op der Grenz
Kategorie:Bauwierker 1920
Kategorie:Grenz (Esch-Uelzecht)